Anexă la HCLMT nr……………

CONVENŢIE 

1.Părţile contractante:

1.1 Consiliul Local al Municipiului Timişoara, cu sediul în Timişoara,  Bulevardul C.D. Loga nr.1, reprezentat prin domnul  Primar Dr. Ing. GHEORGHE CIUHANDU

şi

1.2 Serviciul de Ajutor Maltez în România, filiala Timişoara - persoană juridică română fără scop patrimonial, cu sediul în Timişoara, str. Ciprian Porumbescu nr. 32, având certificatul de înregistrare fiscală nr. 9364021, fiind constituită şi înregistrată în Registrul persoanelor juridice în baza Sentinţei Civile nr. 7 din 17.01.2002 a Judecătoriei Timişoara, reprezentată prin doamna Ildico Maria Baranyi – preşedinte,
Având în vedere dispoziţiile Legii nr. 17/2000 privind asistenţa socială a persoanelor vârstnice, ale Legii nr.47/2006 privind sistemul naţional de asistenţă socială şi ale altor acte normative privind protecţia socială; 
În considerarea scopului asociaţiei Serviciul de Ajutor Maltez în România- filiala Timişoara, prevăzut în actele sale constitutive şi  ale activităţii acesteia de la înfiinţare până în prezent, constând în furnizarea de servicii sociale pentru persoane vârstnice;

În scopul asigurării nevoilor sociale existente la nivelul comunităţii Municipiului Timişoara; 

Convin  următoarele:

2. Obiectul convenţiei: 
2.1. Obiectul  convenţiei constă în susţinerea financiară a serviciului social de îngrijire la domiciliu pentru persoanele vârstnice cu domiciliul în municipiul Timişoara, serviciu furnizat de  Serviciul de Ajutor Maltez în România- filiala Timişoara.
2.2. Susţinerea financiară a serviciului prevăzut la pct.2.1. se face prin plata salariilor unui număr de 4 persoane angajate pe posturi de infirmieră, care se va realiza conform sistemului de stabilire a salariilor de bază în sectorul bugetar.

3. Durata convenţiei:
3.1. Durata convenţiei este de un an, din momentul emiterii Hotărârii Consiliului Local al Municipiului Timişoara.
3.2. Prezenta convenţie poate fi prelungită prin Hotărâre a Consiliului Local al Municipiului Timişoara.
4.Drepturile şi obligaţiile părţilor:
4.1 Consiliul Local al Municipiului Timişoara are următoarele drepturi şi  obligaţii:

a) asigură mijloacele  financiare  pentru susţinerea plăţii salariilor unui număr de 4 persoane angajate pe posturi de infirmieră, conform sistemului de stabilire a salariilor de bază în sectorul bugetar;
b) realizează controlul financiar asupra utilizării  fondurilor alocate ;

c) asigură trimestrial activitatea de monitorizare şi evaluare, pentru  acordarea serviciilor sociale  care constituie obiectul prezentei convenţii, prin Direcţia de Asistenţă Socială Comunitară a Municipiului Timişoara.
4.2. Serviciul de Ajutor Maltez în România filiala Timişoara are următoarele drepturi şi  obligaţii :

a) folosirea fondurilor alocate de Consiliul Local al Municipiului Timişoara  pentru susţinerea plăţii salariilor unui număr de 4 angajaţi infirmieră, conform obiectului prezentei convenţii;

b) susţinerea activităţii necesare furnizării serviciilor sociale menţionate, în scopul respectării standardelor generale de calitate şi a  tuturor reglementărilor legale în vigoare;
c) întocmirea şi prezentarea trimestrială la Direcţia de Asistenţă Socială Comunitară a  rapoartelor de monitorizare ale activităţilor, care fac obiectul prezentei convenţii; 
d) acordarea serviciilor sociale care fac obiectul prezentei convenţii, cu prioritate, cazurilor referite de către Direcţia de Asistenţă Socială Comunitară a Municipiului Timişoara;

e) colaborarea cu serviciile similare din cadrul Direcţiei de Asistenţă Socială Comunitară, prin realizarea unor activităţi în parteneriat, în scopul întâmpinării nevoilor sociale a cât mai multor persoane vârstnice din Municipiul Timişoara; 

f) menţionarea, pe actele şi documentele elaborate de Serviciul de Ajutor Maltez în România filiala Timişoara, obiectului prezentei convenţii şi sprijinului acordat de Consiliul Local al Municipiului Timişoara.
5. Rezilierea  convenţiei:

Constituie motiv de reziliere a convenţiei următoarele:

a) nerespectarea obligaţiilor asumate prin prezenta convenţie de către una dintre părţi;

b) încălcarea de către Serviciul de Ajutor Maltez în România-filiala Timişoara a prevederilor legale cu privire la  furnizarea serviciilor sociale;

c) retragerea sau anularea autorizaţiei  de funcţionare  sau a acreditării Serviciului de Ajutor Maltez în România- filiala Timişoara de către organele competente;
d) schimbarea obiectului de activitate a Serviciului de Ajutor Maltez în România- filiala Timişoara.

6. Încetarea convenţiei:
Constituie motiv de încetare a convenţiei :

a) expirarea duratei pentru care a fost încheiat convenţia, cu excepţia situaţiei în care aceasta este prelungită prin Hotărârea Consiliului Local al Municipiului Timişoara;

b)acordul părţilor privind încetarea convenţiei;
c) hotărârea definitivă şi irevocabilă a unei instanţe judecătoreşti;

d) încetarea activităţii Serviciului de Ajutor Maltez în România filiala Timişoara prin desfiinţare, lichidare, dizolvare;

e) forţa majoră, dacă este invocată. 

   7. Soluţionarea litigiilor :
   7.1.  Părţile contractante vor depune toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legătură cu îndeplinirea prezentei convenţii. 

   7.2. Limba care guvernează convenţia este limba română. 

   7.3. Orice comunicare între părţi, referitoare la îndeplinirea prezentei convenţii, trebuie să fie transmisă în scris. 

   7.4. Convenţia  va fi interpretată conform legilor din România. 

   7.5. Prezenta convenţie se încheie  în două exemplare, câte unul pentru fiecare parte. 

